Universal Tunda Tarikh Tayangan Fast & Furious 10
Tarikh pelancaran Fast & Furious 10 nampaknya telah ditangguhkan sedikit. Universal Pictures hari ini mengumumkan bahawa ansuran kesepuluh dalam siri kegemaran peminat tidak akan dilancarkan 7 April 2023. Sebaliknya, ia telah ditunda lebih sebulan ke tarikh baru iaitu Jumaat, 19 Mei 2023. Selain itu, filem animasi DreamWorks yang tidak diberi judul telah ditukarkan tarikh dari 24 Mac 2023 kepada 7 April 2023. Fast & Furious 10 sekali lagi akan diarahkan oleh Justin Lin, manakala lakon layar akan ditulis oleh Chris Morgan. Walaupun barisan pelakon belum diumumkan secara rasmi, kemungkinan besar Vin Diesel, Tyrese Gibson, Michelle Rodriguez, Jordana Brewster, Ludacris, Nathalie Emmanuel, dan Sung Kang akan kembali meneruskan peranan masing-masing.  Francais aksi blockbuster ini bermula pada 2001 menerusi filem Fast & Furious, dan diikuti beberapa sekuel, spin-off, dan permainan. Fast & Furious merupakan antara francais sinematik paling sukses dengan kutipan melebihi $6 billion dolar seluruh dunia. 